ΔΙΚΑΙΟΛΟΓΗΤΙΚΑ ΟΛΟΚΛΗΡΩΣΗΣ ΠΡΑΚΤΙΚΗΣ ΑΣΚΗΣΗΣ

Οι φοιτητές του Π.Σ. Ιατρικών Εργαστηρίων που ολοκληρώνουν την πρακτική τους άσκηση 30/9/2022 θα πρέπει να προσκομίσουν στη γραμματεία του Π.Σ. για την τελική έγκριση της πρακτικής τους άσκησης μέχρι **20/10/2022** τα κάτωθι:

1. **Βεβαίωση Επιτυχούς Περάτωσης Πρακτικής Άσκησης από το Φορέα (Ε.110-7Α)** (**επισυνάπτεται**). Το σχετικό έντυπο υπογράφεται από τον Επιβλέπων της Πρακτικής Άσκησης του Φορέα (αναγράφεται στη Σύμβαση), από τον Νόμιμο Εκπρόσωπο του Φορέα και από τον Φοιτητή. Προσοχή: πρέπει να φέρει και σφραγίδα του Φορέα. Μην την συγχέεται με την βεβαίωση για το πτυχίο.
2. **Έντυπο αναγγελία έναρξης και λήξης Πρακτικής Άσκησης στο Σύστημα ΕΡΓΑΝΗ.** Να ζητηθεί από το Φορέα.
3. **Ηλεκτρονικό Βιβλίο Πρακτικής Άσκησης**. Προσκομίζεται σε CD (τοποθετημένο σε χάρτινη θήκη όπου αναγράφεται εξωτερικά η περίοδος πρακτικής άσκησης, το ονοματεπώνυμο και ο αριθμός μητρώου του φοιτητή) και αποτελείται από δύο αρχεία Excel (Φοιτητή και Φορέα Απασχόλησης), τα οποία θα πρέπει να συμπληρωθούν ηλεκτρονικά. Οι μόνες σελίδες που θα είναι **εκτυπωμένες** και θα φέρουν υπογραφές και σφραγίδες, είναι οι εξής:
* Από Excel Φοιτητή: Ο Απολογισμός του Ασκούμενου και του Επόπτη Εκπαιδευτικού (υπογραφές).
* Από Excel Φοιτητή: Η πρώτη σελίδα του Βιβλίου Πρακτικής Άσκησης
* Από Excel Φορέα Απασχόλησης: Ο Απολογισμός εκ μέρους του Φορέα Απασχόλησης, δηλαδή του Επιβλέποντα του Φορέα ( με υπογραφή και σφραγίδα).